laion/Wikipedia-Exotic huggingface dataset:
סלאדג' מטאל

סלאדג' מטאל (באנגלית: Sludge Metal), הידוע גם בשם סלאדג' דום (Sludge Doom), או בשם הקצר סלאדג' (Sludge), הוא סגנון פיוז'ן קיצוני המשלב דום מטאל, הארדקור פאנק ולעיתים גם נויז רוק. כמקובל בדום מטאל, להקות סלאדג' מנגנות בדרך כלל שירים כבדים, איטיים, עם גיטרות מכוונות נמוך, ועושות שימוש כבד בדיסטורשן, אך בנוסף לכך כוללות שירה צועקת או צווחנית, קטעים מהאגרסיביות, ומדי פעם קצב מהיר של ההארדקור פאנק. הסלאדג' מטאל לרוב מכיל צלילים שוחקים מאוד. מבחינה לירית, התכנים לרוב מזוהים עם פסימיות, כאשר לעיתים קרובות מילות השירים מתמקדות בסבל, התמכרות לסמים, מיזנתרופיה, סוגיות חברתיות וניהיליזם. הז'אנר חולק מאפיינים מוזיקליים רבים עם סטונר מטאל. בשל קווי הדמיון בין הסגנונות הללו, יש לעיתים קרובות הצלבה בין שני הז'אנרים. עם זאת, מרבית להקות הסלאדג' מטאל נמנעות מהשימוש המופרז בפסיכדליה אשר מאפיין את הסטונר מטאל. פרק זה לוקה בחסר. אנא תרמו לוויקיפדיה והשלימו אותו. המלווינס (Melvins), שהאטו את קצב הפאנק רוק כדי לפתח צליל איטי וכבד משלהם, נחשבים לרוב לחלוצי הז'אנר. בשנת 1984, להקת הפאנק רוק וההארדקור פאנק Black Flag הוציאה את האלבום My War, שכלל שירים בעלי סאונד איטי ו"חורק" יותר, פחות כמו סקס פיסטולס (Sex Pistols) ויותר כמו בלאק סבאת' (Black Sabbath). לעיתים, שלושת השירים האחרונים באלבום זה, שהיו איטיים משמעותית משאר החומרים של הלהקה, נחשבים לדוגמה הראשונה של סלאדג' מטאל. בנוסף למלווינס (Melvins), להקות מפתח בפיתוח של סלאדג' מטאל כוללות את Dystopia,‏ Eyehategod,‏ Down,‏ Crowbar,‏ Corrupted,‏ Buzzoven,‏ Acid Bath ו-Grief. מדיה וקבצים בנושא סלאדג' מטאל בוויקישיתוף RYM: Sludge Metal sludge metal wiki, Last.fm (באנגלית) Bongzilla - Gateway Album Reviews, Songs & More | AllMusic (באנגלית), נבדק ב-2022-10-15 Melvins - Encyclopaedia Metallum: The Metal Archives, www.metal-archives.com Ian King, Appetite for Definition: An A-Z Guide to Rock Genres, HarperCollins, 2018-11-06, ISBN 978-0-06-268889-7. (באנגלית)
Danube Company

חברת דנוב (בערבית: شركة الدانوب; באנגלית: Danube Company) היא רשת מרכולים סעודית. מטה החברה הראשי נמצא בעיר ג'דה, ערב הסעודית, מלבדו מפעילה החברה כ-47 סניפים נוספים ברחבי ערב הסעודית. החברה הוקמה בשנת 1987, אך סניף המרכול הראשון שלה נפתח בשנת 1993 בקניון הרה אינטרנשיונל (Heraa International) בג'דה. בשנת 2006, פתחה שני מרכולים, בקניון הייאט (Hayat) ובמרכז פנורמה (Panorama) בריאד. בשנת 2010, הפעילה החברה כ-47 סניפים ברחבי ערב הסעודית ובנוסף מפעילה אתר להזמנות דרך האינטרנט. בשנת 2018, זכתה החברה בפרס הטכנולוגיה הקמעונאית המובילה במזרח התיכון. בשנת 2019, זכתה החברה בפרס עבור טרנספורמציה הדיגיטלית של השנה. בשנת 2020, זכתה בפרס למצוינות בתעשיית המזון והמשקאות. אתר האינטרנט הרשמי של Danube Company Emma Graham, Saudi retailer BinDawood to list 20% of company on the kingdom's Tadawul exchange, CNBC (באנגלית) Deena Kamel, Saudi Arabia's BinDawood grocery retailer plans to list on Tadawul, The National, ‏2020-08-31 (באנגלית) Majed Al-Tahan: At the cutting edge of Saudi Arabia’s e-commerce revolution, Arab News, ‏2017-10-22 (באנגלית) Red Sea Mall, web.archive.org, ‏2012-02-18 "Retail mogul Ahmad BinDawood grapples with coronavirus challenge". Financial Times. 2020-06-16. נבדק ב-2022-10-15. BinDawood opens Danube hypermarket in Taif, Arab News, ‏2019-04-16 (באנגלית) ההיסטוריה של החברה Saudi Arabia’s digital pioneers honored at IDC CIO Excellence Awards 2019, Arab News, ‏2019-09-25 (באנגלית) Saudi Top Achievers Award 2019, www.topachieverseries.com
פרס המוזיקה של MTV אירופה לאמן הלטיני הטוב ביותר

פרס המוזיקה של MTV אירופה לאמן הלטיני הטוב ביותר מוענק מאז שנת 2020. זוהי אחת הקטגוריות הלטיניות הנוכחיות של הטקס יחד עם המופע הטוב ביותר בקאריביים, צפון, דרום ומרכז אמריקה הלטינית. הקטגוריה זו, בשונה מהאחרות, היא גם היחידה שמתגמלת אמני/ים של מוזיקה לטינית כז'אנר מוזיקלי, ולא כלאום. הזוכים רשומים ראשונים ובטקסט מודגש. 3 מועמדויות: באד באני, ג'יי באלווין 2 מועמדויות: מאלומה, רוסליה, שאקירה פרס הווידאו קליפים של MTV לאמן הלטיני הטוב ביותר פרס המוזיקה של MTV אירופה למופע הלטיני – צפון הטוב ביותר פרס המוזיקה של MTV אירופה למופע הלטיני – מרכז הטוב ביותר פרס המוזיקה של MTV אירופה למופע הלטיני – דרום הטוב ביותר פרס המוזיקה של MTV אירופה למופע הקריבי הטוב ביותר All the Big Winners at the MTV EMA 2020, www.mtvema.com (באנגלית) 2021 MTV EMA Winners: See The Full List, MTV (באנגלית) Gil Kaufman, Taylor Swift, Olivia Rodrigo and SZA Lead 2023 MTV EMAs Nominations: See List, בילבורד, ‏4 באוקטובר 2023 (באנגלית אמריקאית)
291 אליס

291 אליס (בשמו הרשמי: 291 Alice) הוא אסטרואיד בחגורת האסטרואידים שהתגלה ב-25 באפריל 1890 על ידי האסטרונום האוסטרי יוהאן פאליזה ממצפה הכוכבים בווינה. ביום למחרת הוא התגלה באופן עצמאי על ידי האסטרונום אוגוסט שרלואיס (אנ'). שמו של האסטרואיד ניתן לו על ידי אגודת האסטרונומיה של צרפת ומקור השם לא ידוע. ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 209.88 ימים (3.31 שנים) וקוטרו הממוצע 14.97 ק"מ. הוא נע במהירות ממוצעת של 19.98063987 קמ"ש בזווית 1.85339º. מדיה וקבצים בנושא 291 אליס בוויקישיתוף AstDyS, newton.spacedys.com (291) Alice, Berlin, Heidelberg: Springer, 2007, עמ' 40–40, ISBN 978-3-540-29925-7. (באנגלית) Small-Body Database Lookup, נאס"א
פרס המוזיקה של MTV אירופה לאמן ה-R&B טוב ביותר

פרס המוזיקה של MTV אירופה לאמן ה-R&B טוב ביותר הוענק לראשונה במהלך הטקס של שנת 1997 והופסק לאחר הטקס של שנת 2006, אך הוחזר מאוחר יותר לטקס של שנת 2022. שיאנית הזכיות בקטגוריה היא אלישה קיז ואילו שיאניות המועמדויות הן ביונסה וג'ניפר לופז. 3 זכיות: אלישה קיז 4 מועמדויות: ג'ניפר לופז, ביונסה 3 מועמדויות: אאוטקאסט, אלישה קיז, מרי ג'יי בלייג', אשר 2 מועמדויות: מריה קארי, דסטיניז צ'יילד, ג'נט ג'קסון, קרייג דייוויד, אשנטי, סאמר ווקר, סיזה, קלואי "Puffy, Radiohead Lead MTV Europe Nominees". MTV News. 19 בספטמבר 1997. נבדק ב-19 באוקטובר 2011. {{cite web}}: (עזרה) "Britney, BSB Top Nominations For MTV Europe Awards; Spears, Mariah, Puffy, Manson To Perform". MTV News. 5 באוקטובר 1999. נבדק ב-19 באוקטובר 2011. {{cite web}}: (עזרה) Tadeusiak, Aneta. "MTV Europe Music Awards 2000". ukmix.org. נבדק ב-19 באוקטובר 2011. {{cite web}}: (עזרה) "MTV Europe: Award nominations 2001". BBC News. 25 בספטמבר 2001. נבדק ב-19 באוקטובר 2011. {{cite web}}: (עזרה) Mancini, Robert (30 בספטמבר 2002). "Eminem, Pink, Shakira Nab Most Noms For MTV Europe Music Awards". MTV News. נבדק ב-19 באוקטובר 2011. {{cite web}}: (עזרה) "MTV Europe Awards 2004: The winners". BBC News. 18 בנובמבר 2004. נבדק ב-19 באוקטובר 2011. {{cite web}}: (עזרה) Rawson-Jones, Ben (20 בספטמבר 2006). "MTV Europe Awards 2006: The Nominees". דיגיטל ספיי. נבדק ב-19 באוקטובר 2011. {{cite web}}: (עזרה) Gil Kaufman, Taylor Swift, Olivia Rodrigo and SZA Lead 2023 MTV EMAs Nominations: See List, בילבורד, ‏4 באוקטובר 2023 (באנגלית אמריקאית)
Panda Retail Company

חברת פנדה ריטייל (בערבית: شركة بنده للتجزئة; באנגלית: Panda Retail Company) היא רשת מרכולים סעודית. מטה החברה הראשי נמצא בעיר ריאד, ערב הסעודית, מלבדו מפעילה החברה כ-150 סניפים נוספים ברחבי ערב הסעודית. החברה הוקמה בשנת 1981 בריאד ועסקה תחילה בייבוא של מוצרי מזון, בגדים ומוצרי חשמל. בשנת 1993, רכש היזם אל-וליד בן טלאל 50.1 אחוז ממניות החברה ומיזג אותה עם חברת הקמעונאות אל-עזיזיה מרקטס (Al-Azizia Markets). בשנת 1998, מוזגה החברה עם חברת השמן הסעודית יונייטד עזיזיה סאפולה (United Azizia Safola) ומותגה מחדש תחת השם יונייטד עזיזיה סאבולה (United Azizia Savola). בשנת 2003, הוכנסה החברה לספר השיאים של גינס לאחר שהשיקה את קופסת הפרמידה הגדולה ביותר בעולם. בשנת 2004, הקימה את המרכול הראשון שלה תחת השם היפר פנדה (HyperPanda). בשנת 2006, פתחה את המרכול החמישי בערב הסעודית ובאותה שנה פתחה סניף ראשון בקניון פסטיבל סיטי (Festival City Mall) בדובאי. בשנת 2007, רשמה החברה מכירות בגובה של כ-3.7 מיליארד ריאל סעודי. בשנת 2008, רכשה החברה את רשת המרכולים גיאנט סטור (Giant Stores) ומיזגה אותה אל פעילותה. בשנת 2015, פתחה החברה את חנות המרכול הראשונה שלה במצרים. בשנת 2016, הפעילה החברה כ-65 חנויות היפר פנדה (HyperPanda) ועוד כ-156 סניפי פנדה צ'יין (Panda Chain). Panda Retail Company, ברשת החברתית פייסבוק Panda Retail Company, ברשת החברתית אקס (טוויטר) Panda Retail Company, ברשת החברתית אינסטגרם Panda Retail Company, סרטונים בערוץ היוטיוב אתר האינטרנט הרשמי של Panda Retail Company Emma Graham, Saudi retailer BinDawood to list 20% of company on the kingdom's Tadawul exchange, CNBC (באנגלית) Deena Kamel, Saudi Arabia's BinDawood grocery retailer plans to list on Tadawul, The National, ‏2020-08-31 (באנגלית) Majed Al-Tahan: At the cutting edge of Saudi Arabia’s e-commerce revolution, Arab News, ‏2017-10-22 (באנגלית) Bloomberg - Are you a robot?, www.bloomberg.com Riz Khan, Alwaleed : businessman, billionaire, prince, New York : William Morrow, 2005, ISBN 978-0-06-085030-2 Azizia Panda sets new mark for Guinness Book of World Records, Sauress Sananda Sahoo, Hyperpanda to shutter its doors in Dubai Festival City, The National, ‏2017-03-27 (באנגלית)
חיים יעקב וידרביץ

הרב חיים יעקב ווידרביץ (ז' בכסלו תקצ"ה, 1834 - י"ב באייר תרע"א, 1911) היה מחשובי רבני חב"ד בדורו של הצמח צדק. במשך שש עשרה שנים כיהן כרבה של מוסקבה, לאחר מכן היגר לניו יורק שם שימש כרב עדת חסידי חב"ד בארצות הברית. נולד בדוברומיסל שבמחוז מוהילוב (בלארוס) לר' בנימין וידרביץ. הוסמך לרבנות על ידי הצמח צדק מליובביטש. לאחר נישואיו עם תמרה, התמנה לכהן כרבה של צ'רניקה שבמחוז מוהילוב. בשנת תרט"ו (1855) התמנה כרב עדת החסידים בעיירה קופישאק שבמחוז ויטבסק, שם כיהן עד שנת תרכ"ז (1867). בשנת תרל"ו (1876) נשלח לכהן ברבנות במוסקבה. וכיהן שם ברבנות במשך שש עשרה שנים. בשנת תרנ"ב (1892) התחוללה מהפכה שלטונית ברוסיה הצארית, ובעקבות הפרעות וההחלטה על גירוש היהודים ממוסקבה, החליט להגר לניו יורק יחד עם משפחתו. לאחר מותו של ה'צמח צדק' ערך הרב וידרביץ את שו"ת צמח צדק. בנוסף, עסק בהגהת ועריכת כתבים נוספים של ה'צמח צדק'. תקופת מגוריו באמריקה נמשכה כ-19 שנה. בשנת תרע"א (1911) חלה, ולאחר מספר חודשים נפטר בי"ב אייר בהיותו בגיל שבעים ושש. הרב חיים יעקב וידרביץ, באתר חב"דפדיה אמת ואמונה - פרידרמן, זלמן יעקב בן ברוך מרדכי, 1865-1936 (page 2 of 48), באתר hebrewbooks ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חיים יעקב וידרביץ".
הרנן גלינדס

הרנן איסמאל גלינדס (בספרדית: Hernán Ismael Galíndez; נולד ב-30 במרץ 1987 ברוסאריו שבארגנטינה) הוא כדורגלן אקוודורי יליד ארגנטינה המשחק בעמדת השוער בקבוצת אוקאס מליגת העל האקוודורית ובנבחרת אקוודור. גלינדס גדל במחלקות הנוער של אסטרז'ה ג'וניורס ורוסאריו סנטראל. הוא החל את הקריירה המקצוענית שלו בקבוצה הבוגרת של רוסאריו סנטראל במסגרת ליגת העל הארגנטינאית, וערך 25 הופעות ליגה במדי המועדון. בעונת 2010/2011 הושאל לקילמס מליגת העל הארגנטינאית, במדיה ערך 15 הופעות ליגה. בשנת 2012 חתם גלינדס בריינג'רס דה טלקה והושאל לאוניברסידד קאתוליקה דל אקוודור מליגת המשנה האקוודורית. לאחר שהעפיל עם המועדון לליגת העל האקוודורית, חתם במועדון באופן קבוע. בסך הכל ערך 370 הופעות ליגה במדי המועדון, ואף הבקיע שער בבעיטת עונשין מ-11 מטרים בניצחון 2-0 על קלאן ז'ובניל בעונת 2017. ב-4 בינואר 2022 חתם באוניברסידד דה צ'ילה מליגת העל הצ'יליאנית, במדיה ערך 14 הופעות ליגה. ב-3 ביולי 2022 חתם באוקאס מליגת העל האקוודורית. גלינדס היה חלק מסגל נבחרת אקוודור בטורניר קופה אמריקה 2021. ב-23 ביוני 2021 ערך את הופעת הבכורה שלו בנבחרת, בתיקו 2-2 נגד נבחרת פרו במסגרת שלב הבתים של הטורניר. בסך הכל ערך שלוש הופעות בטורניר. נכלל בסגל נבחרת אקוודור לטורניר מונדיאל 2022. נכלל בסגל נבחרת אקוודור לטורניר קופה אמריקה 2024. מדיה וקבצים בנושא הרנן גלינדס בוויקישיתוף הרנן גלינדס, באתר Transfermarkt הרנן גלינדס, באתר Soccerway הרנן גלינדס, באתר WorldFootball.net הרנן גלינדס, באתר National Football Teams הרנן גלינדס, באתר FootballDatabase.eu הרנן גלינדס, באתר ESPN La historia del cuestionado "paso" por el fútbol chileno del probable nuevo arquero de la U באתר En Cancha, ‏ 12 בדצמבר 2021 (בספרדית) Hernán Galíndez deja atrás a la U y es anunciado en el Aucas de Ecuador באתר Radio Agricultura, ‏ 4 ביולי 2022 (בספרדית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
פרס המוזיקה של MTV אירופה למופע החי הטוב ביותר

פרס המוזיקה של MTV אירופה למופע החי הטוב ביותר הוא פרס המוענק בטקס פרסי המוזיקה של MTV אירופה. הוא הוענק לראשונה בשנת 1995, בו זכתה טייק ד'את עבור Nobody Else Tour שנמשך ממרץ עד אוקטובר 1995. U2, אד שירן, BTS הם שיאני הזכיות בקטגוריה, עם כשתי זכיות לכל אמן. 2 זכיות: U2, אד שירן, BTS, טיילור סוויפט 6 מועמדויות: ליידי גאגא, אד שירן, ביונסה 4 מועמדויות: U2, מיוז, פו פייטרס, גרין דיי, קייטי פרי, קולדפליי, טיילור סוויפט 3 מועמדויות: ג'סטין טימברלייק, פינק 2 מועמדויות: בון ג'ובי, רד הוט צ'ילי פפרז, לינקין פארק, קינגס אוף ליאון, ברונו מארס, BTS, דה ויקנד Gil Kaufman, Taylor Swift, Olivia Rodrigo and SZA Lead 2023 MTV EMAs Nominations: See List, בילבורד, ‏4 באוקטובר 2023 (באנגלית אמריקאית)
פרננדו לאון

לואיס פרננדו לאון ברמאו (בספרדית: Luis Fernando León Bermeo; נולד ב-11 באפריל 1993 בלוס ריוס שבאקוודור) הוא כדורגלן אקוודורי המשחק בעמדת הבלם בקבוצת אתלטיקו סן לואיס מליגת העל המקסיקנית ובנבחרת אקוודור. לאון גדל במחלקות הנוער של נורטה אמריקה ואינדפנדיינטה דל ואיה. בשנת 2011 החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית, ובסך הכל ערך 278 הופעות ליגה במדי המועדון, בהן הבקיע 12 שערים. ב-1 בינואר 2020 חתם לאון באתלטיקו סן לואיס מליגת העל המקסיקנית. ב-11 בינואר ערך את הופעת הבכורה שלו במועדון, בתיקו 0-0 נגד טיגרס במסגרת עונת 2019/2020. ב-26 בינואר 2021 הושאל לאון לברצלונה ספורטינג קלוב מליגת העל האקוודורית. הוא ערך 27 הופעות ליגה במדי המועדון. ב-10 באוקטובר 2014 ערך לאון את הופעת הבכורה שלו בנבחרת אקוודור, בתיקו 1-1 נגד נבחרת ארצות הברית במשחק ידידות. הוא היה חלק מסגל נבחרת אקוודור בטורניר קופה אמריקה 2021, אך לא שיחק בטורניר. מדיה וקבצים בנושא פרננדו לאון בוויקישיתוף פרננדו לאון, ברשת החברתית אינסטגרם פרננדו לאון, באתר Transfermarkt פרננדו לאון, באתר Soccerway פרננדו לאון, באתר National Football Teams פרננדו לאון, באתר FootballDatabase.eu
קרלוס גרואסו

קרלוס ארמנדו גרואסו ארבולדה (בספרדית: Carlos Armando Gruezo Arboleda; נולד ב-19 באפריל 1995 בסנטו דומינגו שבאקוודור) הוא כדורגלן אקוודורי המשחק בעמדת הקשר האחורי בקבוצת סן חוזה ארת'קווייקס מה-MLS ובנבחרת אקוודור. גרואסו גדל במחלקות הנוער של אוניון דפורטיבה ז'ובניל, ליגה דה קיטו, דפנסור ספורטינג ואינדפנדיינטה דל ואיה. הוא ערך ארבע הופעות ליגה במדי הקבוצה הבוגרת של אינדפנדיינטה דל ואיה במסגרת ליגת העל האקוודורית, בהן ערך ארבע הופעות. ב-31 בינואר 2012 חתם גרואסו בברצלונה ספורטינג קלוב מליגת העל האקוודורית. הוא ערך 77 הופעות ליגה במדי המועדון, בהן הבקיע שלושה שערים. ב-30 בינואר 2014 חתם גרואסו על חוזה לארבע עונות בשטוטגרט מהבונדסליגה. ב-26 במרץ 2014 ערך את הופעת הבכורה שלו במועדון, בהפסד 2-0 לנירנברג במסגרת המחזור ה-27 בליגה לעונת 2013/2014. בסך הכל ערך 18 הופעות ליגה במדי המועדון, בהן הבקיע שער אחד. ב-23 בינואר 2016 חתם גרואסו בדאלאס מה-MLS. הוא ערך 101 הופעות ליגה במדי המועדון, בהן הבקיע שלושה שערים. ב-2 ביולי 2019 חתם גרואסו על חוזה לחמש עונות באאוסבורג מהבונדסליגה. ב-17 במאי 2014 ערך גרואסו את הופעת הבכורה שלו בנבחרת אקוודור, בתיקו 1-1 נגד נבחרת הולנד במשחק ידידות. ב-12 בנובמבר 2020 הבקיע את שער הבכורה שלו בנבחרת, בניצחון 3-2 על נבחרת בוליביה במסגרת מוקדמות מונדיאל 2022. הוא היה חלק מסגל הנבחרת במונדיאל 2014, בו ערך שתי הופעות, וכן בקופה אמריקה 2016 בקופה אמריקה 2019 ובקופה אמריקה 2021. נכלל בסגל נבחרת אקוודור לטורניר מונדיאל 2022. מדיה וקבצים בנושא קרלוס גרואסו בוויקישיתוף קרלוס גרואסו, ברשת החברתית אקס (טוויטר) קרלוס גרואסו, באתר Transfermarkt קרלוס גרואסו, באתר Fussballdaten.de (בגרמנית) קרלוס גרואסו, באתר Soccerway קרלוס גרואסו, באתר WorldFootball.net קרלוס גרואסו, באתר National Football Teams קרלוס גרואסו, באתר FootballDatabase.eu Gruezo makes the move to VfB באתר הרשמי של שטוטגרט, 30 בינואר 2014 (באנגלית) Carlos Gruezo wechselt in die USA באתר הרשמי של שטוטגרט, 23 בינואר 2016 (בגרמנית) FCA verpflichtet Gruezo באתר הרשמי של אאוגסבורג, 2 ביולי 2019 (בגרמנית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
ילדות בירושלים הישנה

ילדות בירושלים הישנה היא סדרת ספרים בת שישה כרכים של "פרקי הווי מימים עברו" המתארת את תולדות היישוב הספרדי הישן שבירושלים בתקופה העות'מאנית ואת תחילתה של ירושלים החדשה בתקופת המנדט. את הסדרה כתב יעקב יהושע על פי זכרונות ילדותו, ואת הדחיפה לפרסומם קיבל מש"י עגנון. תיאור מנהגם ואורחותיהם של בני ירושלים בשבתות ומועדי ישראל בבית בתלמוד תורה ובבית הכנסת, עד חורבנו במלחמת השחרור. חלק מפרקי הספר נתפרסמו בכתב העת במערכה תחת שם עט י. בן-חגי. הספר מחולק לשני חלקים: תיאור הבית הספרדי - ריהוט, מאכלים, מלבושים בימי חול ושבת, לידות מיילדות, רוקחים ותרופות, בית הקברות היהודי בהר הזיתים. החלק העוסק ברחוב הירושלמי מתאר: בדחנים, יושבי קרנות, בתי קפה ומרחץ, עניים וקבצנים, בעלי מלאכה, עגלונים, נגני חתונה. כמו כן תיאור היחסים המורכבים בין המנטליות האשכנזית לערבית, אך מאידך גם הספרדים נאלצו לשלם דמי חסות תמורת ההגנה של משפחה ערבית. כרך זה נכתב חלקו על בסיס זכרונות ילדות וחלקו על ראיונות שקיים עם זקני ירושלים. חכמי הספרדים גילו גמישות להשכלה ולעברית החדשה על פני הרבנים האשכנזיים שנלחמו בה. כמו כן הצליחו הרבנים הספרדיים לייצר קשרים טובים עם ראשי השלטון העות'מאני, לבטל גזירות, לשחרר מגויסים מהצבא הטורקי, או לחון אסירים יהודיים. בכרך זה מתוארים חכמים ורבנים ספרדיים, וכן תפקודו של בית הדין. אפיזודות משכונותיה החדשות של ירושלים: עזרת ישראל, אבן ישראל, אוהל משה, וימין משה. וכן תיאורים מרחוב יפו, בארות המים, בתי הכנסת, בתי מרקחת ועוד. גם כרך זה נכתב בעזרתם של זקני ירושלים. המשכו של הכרך הקודם, ובו יסופר על השכונות: סוכת שלום, משכנות ישראל ומזכרת משה. פרקי ההיסטוריה של שכונת טאלביה: תחילת בנייתה בשנת 1924, ביתו של הקונסול האנגלי ג'יימס פין וקונסולים נוספים שגרו שם עוד קודם לכן, רחובותיה, בתי הכנסת ומוסדות שונים שבה. ארי אבנר מתח ביקורת על כך, שיהושע מזכיר רק רסיסי זיכרונות, ואינו מציג לקורא תמונה מלאה של הימים ההם, נעמי בנצור הוסיפה כי אין הפרדה בין עיקר וטפל, ומתוארים בו באריכות פרטים לא רלוונטיים, על פני אירועים חשובים ושימוש רב באפוריזם. ילדות בירושלים הישנה - באתר "ספר טוב" מבית הוצאת ראובן מס טקסט יעקב יהושע, "ילדות בירושלים הישנה" בפרויקט בן-יהודה יעקב יהושע, "הבית והרחוב בירושלים הישנה" בפרויקט בן-יהודה יעקב יהושע, "חכמים בירושלים הישנה, עיסוקם ופרנסתם" בפרויקט בן-יהודה יעקב יהושע, "שכונות בירושלים הישנה" בפרויקט בן-יהודה יעקב יהושע, "שכונות בירושלים הישנה מספרות" בפרויקט בן-יהודה יעקב יהושע, "טאלביה-קוממיות, ספורה של אחת השכונות החדשות בירושלים" בפרויקט בן-יהודה משה גולדשטיין, עולם שנחרב: זכרונות-ילדות מירושלים העתיקה, מעריב, 21 בינואר 1966. אהוד בן-עזר, הבית והרחוב בירושלים הישנה, על המשמר, 30 באפריל 1967. נעמי בנצור, חכמי ירושלים – כפי שיעקב יהושע רואה אותם, מעריב, 19 ביולי 1968. שי"ן, ספרים חדשים, מעריב, 6 באוגוסט 1971; דני רובינשטיין, פרק פולקלור ירושלמי, דבר, 31 באוגוסט 1971. צבי אילן, ספר חדש | ארץ-ישראל של אז: ילדות בירושלים הישנה, דבר, טור אחרון, 14 באוקטובר 1979. ארי אבנר, זכרונות ועזבונות, דבר, 13 בספטמבר 1968. נעמי בנצור, חכמי ירושלים – כפי שיעקב יהושע רואה אותם, מעריב, 19 ביולי 1968.
כיכר מריה תרזה

כיכר מריה תרזה (Maria-Theresien-Platz) היא האנדרטה החשובה ביותר של למלוכה ההבסבורגית בווינה, אוסטריה. היא מנציחה את מריה תרזה הראשונה מאוסטריה, ארכידוכסית אוסטריה, אשתו של פרנץ יוזף הראשון, קיסר אוסטריה. הכיכר נמצאת במיקום מרכזי בעיר ומחברת את הרינגשטראסה לרובע המוזיאונים. משני צידי הכיכר ניצבים שני מוזיאונים במבנים כמעט זהים, המוזיאון להיסטוריה של הטבע והמוזיאון לתולדות האמנות, אשר נבנו ב-1889. ההבדל היחיד בין המבנים הוא הפסל על חזיתותיהם. בחזית המוזיאון להיסטוריה של הטבע יש פסלים המתארים האנשה של היבשות אפריקה, אסיה, אירופה ואמריקה. בחזית המוזיאון לתולדות האמנות מופיעים אמנים אירופאים מפורסמים, כמו פיטר ברויגל ההולנדי. במרכז הכיכר ניצב מונומט רב ממדים של הקיסרית מריה תרזה, אשר על שמה נקראה הכיכר, והוא מקושט מצידיו בפרחים צבעוניים. המוזיאון לאמנות מודרנית ניצב במקום בו ניצבו בעבר האורוות המלכותיות, והוא מציג יצירות עכשוויות. שלושת המוזיאונים הם יעדים פופולריים לתיירים. המוזיאון לתולדות האמנות מכיל יצירות מפורסמות רבות של המאסטרים מצפון אירופה, כמו מגדל בבל של ברויגל, וכן אוסף נרחב של אמנות עולמית עתיקה. האוסף המצרי מכיל דמויות חנוטות, גילופי אבן, וקברו של נסיך מצרי שהועבר לווינה והורכב מחדש עבור הקיסר פרנץ יוזף הראשון מאוסטריה. על גג חדר המדרגות יש ציורי קיר של האמן האוסטרי גוסטב קלימט. מוזיאון ההיסטוריה של הטבע מכיל תצוגות של פרפרים וחרקים אחרים, ואוסף חיות משומר ומפוחלץ נרחב, כולל סוס פרז'וואלסקי, גור של קרנף ג'אווה, ושרידי דודו. במוזיאון פועל מיקרו־תיאטרון המציג שקופיות של אורגניזמים מיקרוסקופיים, שני סרטני העכביש שנשלחו לקיסר פרנץ יוזף על ידי הקיסר היפני במתנה, והתיאור האנושי הראשון אי פעם של סצנה תת-ימית, אשר נעשתה בהתבוננות במארג החיים ובאמצעות פעמון צלילה שנבנה לשם כך. חדר המדרגות מכיל ציורים של הקיסר פרנץ יוזף, הקיסרית מריה תרזה והכלב המפוחלץ שלה, כלב ציד מיניאטורי. ב-1874 הגישו שלושת הפסלים יוהנס בנק, קרל קונדמן וקספר פון זומבוש עיצובים לפסל המתוכנן. הקיסר פרנץ יוזף הראשון בחר בזומבוש, שעבד עם תלמידו אנטון ברנק במשך 13 שנים על פסלי הברונזה, שהגיעו למשקל כולל של 44 טון. קרל פון הסנהאואר תכנן את הארכיטקטורה של האנדרטה. עם הבסיס, האנדרטה משתרעת על שטח של 632 מ"ר וגובהה 19.36 מטר, ומלמעלה יושבת דמותה של הקיסרית בגובה של 6 מטרים. המונומט של מריה תרזה מדיה וקבצים בנושא כיכר מריה תרזה בוויקישיתוף Brook 2012, p. 126–27. לאחד מהם יש רגליים אורות במיוחד המתנשאות לאורך של 2 מטרים
תמיר מורג

תמיר מורג (נולד ב-5 ביוני 1981) הוא עיתונאי ישראלי המשמש ככתב מדיני בערוץ עכשיו 14. קודם לכן שימש עורך בעיתון מעריב, ראש דסק החדשות באתר nrg ובאתר ישראל היום, הכתב מדיני של ישראל היום, ודוברם של חברי הכנסת איתן כבל, חיליק בר ועמיר פרץ. נולד וגדל בבת ים לגרשון ועפרה. התגייס לצה"ל ב-1999 ושירת כלוחם בגדוד התותחנים 405 של חטיבת האש 282. לאחר שחרורו מהצבא היה פעיל במפלגת העבודה. בעל תואר ראשון בהיסטוריה מהאוניברסיטה העברית ותואר שני במדעי הרוח ומחשבה חברתית מאוניברסיטת ניו יורק (NYU). את עבודת התזה שלו כתב בהנחיית פרופ' איתמר רבינוביץ', על תקופת ההמתנה למלחמת ששת הימים. במאי 2022 חשף כי נשיא המדינה לשעבר משה קצב, שהורשע באונס, עומד לפרסם ספר זיכרונות שנוי במחלוקת. ביוני 2022, במהלך הפלישה הרוסית לאוקראינה, דיווח מהמדינה בשליחות ישראל היום. באוקטובר 2022 פרסם תחקיר שממנו עלו חשדות לפיהם ראש הממשלה יאיר לפיד שיקר במשך שנים בנוגע לפרטי שירותו הצבאי בטרם שובץ בעיתון במחנה, ובנוגע לנסיבות הגעתו לעיתון. בנובמבר חשף כי ראש הממשלה המיועד, בנימין נתניהו, מעוניין למנות את מקורבו ושגריר ישראל בארצות הברית לשעבר רון דרמר לתפקיד שר בממשלתו, כפי שאכן קרה בסופו של דבר. ביולי 2023 הצטרף לערוץ עכשיו 14 והחל לשמש הכתב המדיני של הערוץ. מורג הוא רווק ומתגורר במושב זיתן במרכז הארץ. אחותו היא המשפטנית ליאת לבנון-מורג המשמשת מרצה למשפטים בקינגס קולג' בלונדון. מדיה וקבצים בנושא תמיר מורג בוויקישיתוף הכתבות של תמיר מורג באתר ישראל היום תמיר מורג, תיק לפיד: איך הגיע רה"מ לעיתון "במחנה"? הגרסאות השונות והעדויות החדשות, באתר ישראל היום, 13 באוקטובר 2022
ברכה לבטלה

בהלכה, בְּרָכָה לְבַטָּלָה היא ברכה הנאמרת כאשר אין חיוב או צורך לומר אותה. לפי ההלכה אסור לברך ברכה לבטלה. מקור האיסור הוא בתלמוד הבבלי: ”כל המברך ברכה שאינה צריכה - עובר משום לא תשא”, (הכוונה היא לפסוק: "לֹא תִשָּׂא אֶת שֵׁם ה' אֱלֹהֶיךָ לַשָּׁוְא"). ומכאן שהאיסור נובע מכך שהאדם אומר את שם ה' ללא צורך, ויש בכך משום פגיעה בכבוד ה'. יש הסוברים כי דברי הגמרא הם כפשוטם, ואיסור זה הוא מהתורה אולם לפי מפרשים אחרים אין איסור מן התורה בברכה לבטלה, שכן האדם אינו אומר את שם ה' סתם, אלא כדי לברך את ה'. לדעתם, איסור ברכה לבטלה הוא איסור מדרבנן, והפסוק שהביאה הגמרא כמקור לאיסור זה - אינו אלא אסמכתא. אדם שבירך בטעות ברכה לבטלה, יש לו לומר מיד לאחר הברכה 'ברוך שם כבוד מלכותו לעולם ועד' כפי שכותב הרמב"ם: "הכתוב מצווה ואומר ליראה את השם הנכבד והנורא, ובכלל יראתו שלא יזכירו לבטלה, לפיכך אם טעה הלשון והוציא שם לבטלה ימהר מיד וישבח ויפאר ויהדר לו כדי שלא יזכר לבטלה. כיצד? אמר ה' - אומר ברוך הוא לעולם ועד או גדול הוא ומהולל מאוד וכיוצא בזה כדי שלא יהא לבטלה — משנה תורה לרמב"ם, ספר הפלאה, הלכות שבועות, פרק י"ב, הלכה י"א. מקורו של הרמב"ם הוא בדברי התלמוד הירושלמי, שם הוזכר לראשונה שיש לומר 'ברוך שם', במקרה שבירך ברכה לבטלה. וכן פסק בשולחן ערוך. האשכנזים ההולכים אחרי פסק הרמ"א נהגו לומר זאת לאחר הנחת תפילין של ראש מחשש שמא ברכו ברכה זו לבטלה. מחמת חשש איסור ברכה לבטלה, יש שנהגו שקודם בדיקת חמץ מפזרים בבית פירורים, מחשש שמא בשעת הבדיקה לא ימצא כלל חמץ, ויתברר שברך ברכה לבטלה, ויש שהתנגדו למנהג שמא ישכחו היכן שמו את הפירורים. מקום נוסף שחששו לברכה לבטלה, הוא לאותן הדעות שיש לברך ברכת המצוות אף על תפילין של ראש, ומאחר וחששו לדעות שאין לברך ברכה נוספת, נהגו לומר לאחר הברכה "ברוך שם כבוד מלכותו לעולם ועד" (אפילו שבעיקרון זה לא מועיל כי אסור מלכתחילה לברך על ספק, הרמ"א כותב שזה לא נקרא ספק ועדיין עדיף להגיד ברוך שם). בהשאלה משמש הביטוי "ברכה לבטלה" לציון מאמץ שנעשה לריק, ללא שיש בו תועלת או סיכוי להצלחה. אסופת מאמרים בנושא ברכה לבטלה, באתר ספריית אסיף הרב אליעזר מלמד‏, איסור ברכה לבטלה, באתר פניני הלכה ברכות לג א; יומא ע א; סוטה מא א. ברכות לג א. .שמות, כ', ו' רמב"ם הלכות ברכות א טו; שולחן ערוך אורח חיים רטו ד. תוספות, ראש השנה לג א ד"ה הא; רא"ש מסכת קידושין פרק א סימן מט. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.